এই বনে বন্যপ্রাণীর সংখ্যাও অন্য বনাঞ্চলের চেয়ে বেশি। এখানে রয়েছে রয়েল বেঙ্গল টাইগার। সুন্দরবনের বাঘের মতো এত শক্তিশালী, হিংস্র, বাঘ পৃথিবীর আর কোথাও নেই। আকারে এরা ৮ ফুট পর্যন্ত দীর্ঘ এবং প্রায় ৪ ফুট উঁচু হয়। এখানে রয়েছে কয়েক প্রজাতির হরিণ। শুকনো গাছের ডাল-পালার মতো আঁকাবাঁকা শিংওয়ালা চিত্রল হরিণ, মায়াভরা চোখের মায়া হরিণ, আর শুধু ম্যানগ্রোভ বনেই দেখা যায় তাদের। পশুদের মধ্যে তৃতীয় অবস্থানে রয়েছে অগণিত বানর, শূকর, লোনা পানির কুমির, হাঙ্গর, ডলফিন, শুশুক, কচ্ছপ, কাঁকড়া, অজগর, গুইসাপসহ বিষধর সাপ আছে বেশ কয়েক প্রজাতির। ইলিশ, বাগদা, গলদা, লইট্টা, ছুরি পোয়া, রূপচাঁদা, ভেটকি, পারসে, চিত্রা, ট্যাংরা, দাতনা, পাঙ্গাশ, মাগুর, কাইনসহ মৎস্য রয়েছে প্রায় ১২০ প্রজাতির। ১৯০৩ খ্রিস্টাব্দে যখন বড় ধরনের জরিপ করা হয়েছিল তখন সুন্দরবনের মাছের সংখ্যা ছিল প্রায় ৩৩৪ প্রজাতির।